
	PATVIRTINTA

Birštono savivaldybės tarybos 

2016 m. vasario 5 d.

sprendimu Nr. TS-9



VIETINĖS RINKLIAVOS UŽ LEIDIMO PREKIAUTI (TEIKTI PASLAUGAS) BIRŠTONO SAVIVALDYBĖS VIEŠOSIOSE VIETOSE IŠDAVIMĄ NUOSTATAI
I. BENDROSIOS NUOSTATOS

1. Vietinės rinkliavos už leidimo prekiauti (teikti paslaugas) Birštono savivaldybės viešosiose vietose išdavimą nuostatai (toliau – Nuostatai) parengti vadovaujantis Lietuvos Respublikos rinkliavų įstatymu.

2. Nuostatų paskirtis – nustatyti vietinės rinkliavos už leidimo prekiauti (teikti paslaugas) Birštono savivaldybės viešosiose vietose išdavimą (toliau – vietinė rinkliava) dydžius, vietinės rinkliavos apskaičiavimo tvarką, vietinės rinkliavos mokėjimo ir grąžinimo tvarką.

3. Vietinė rinkliava už leidimo prekiauti (teikti paslaugas) Birštono  savivaldybės viešosiose vietose (toliau – vietinė rinkliava) – tai Birštono  savivaldybės tarybos sprendimu nustatyta privaloma įmoka, galiojanti savivaldybės teritorijoje, kurią šiuose Nuostatuose nustatyta tvarka sumoka kiekvienas asmuo, norėdamas gauti leidimą prekiauti (teikti paslaugas) (toliau –leidimas) Savivaldybės teritorijoje.

4. Vietinė rinkliava sumokama už leidimo išdavimą iki vienerių metų, prekybos ar paslaugų teikimo renginių metu atveju – renginių trukmės laikotarpiui.

5. Pagrindinius paslaugų teikimo viešosiose vietose reikalavimus bei Leidimų prekiauti (teikti paslaugas) Savivaldybės teritorijos viešosiose vietose išdavimo tvarką nustato Birštono savivaldybės tarybos patvirtintas Leidimų prekiauti (teikti paslaugas) išdavimo tvarkos aprašas ir Prekybos Birštono savivaldybės viešosiose vietose taisyklės.

6. Visos Nuostatuose vartojamos sąvokos atitinka Prekybos viešosiose vietose taisyklėse apibrėžtas sąvokas.

II RINKLIAVOS DYDŽIAI

7. Vietinės rinkliavos dydžiai už leidimo prekiauti (teikti paslaugas) Birštono savivaldybės viešosiose vietose išdavimą nurodyti 1 ir 2 prieduose.
8. Vietinės rinkliavos dydis Savivaldybės tarybos sprendimu kartą per metus gali būti indeksuojamas, jeigu metinis vartojimo kainų indeksas didesnis negu 1,1.

III. RINKLIAVOS MOKĖJIMO TVARKA
9. Vietinė rinkliava sumokama priėmus sprendimą išduoti leidimą.

10. Nustatyto dydžio vietinė rinkliava sumokama į Birštono savivaldybės biudžeto sąskaitą LT66 7181 6000 0014 4129. (Nuo 2016-01-01 pasikeitė Rinkliavų įstatymas – papildytas 131 straipsniu)
IV. RINKLIAVOS SURINKIMO KONTROLĖ

11. Vietinės rinkliavos surinkimą kontroliuoja Savivaldybės administracijos Apskaitos skyrius ir Savivaldybės kontrolės ir audito tarnyba.

V. RINKLIAVOS GRĄŽINIMAS

12. Vietinė rinkliava grąžinama, vietinės rinkliavos mokėtojui pateikus motyvuotą prašymą šiais nustatytais atvejais:

12.1. kai sumokėta daugiau negu Savivaldybės tarybos nustatytas rinkliavos dydis;

12.2. jeigu sumokėjus rinkliavą nebuvo išduotas leidimas;

12.3. dėl priimtų įstatymų ar kitų teisės aktų pasikeitimo rinkliavos mokėtojas negali pasinaudoti išduoto leidimo suteiktomis teisėmis.

13. Prašymas dėl vietinės rinkliavos grąžinimo Savivaldybės administracijai turi būti pateiktas per vienerius kalendorinius metus nuo grąžinti prašomos rinkliavos sumokėjimo datos.

14. Vietinę rinkliavą grąžina Valstybinė mokesčių inspekcija Lietuvos Respublikos mokesčių administravimo įstatymo nustatyta tvarka.

VI. BAIGIAMOSIOS NUOSTATOS

15. Vietinės rinkliavos administravimo veiksmai, neaprašyti šiuose Nuostatuose, atliekami vadovaujantis Leidimų prekiauti (teikti paslaugas) Birštono savivaldybės viešosiose vietose išdavimo tvarkos aprašu, Prekybos Birštono savivaldybės viešosiose vietose taisyklėmis, Lietuvos Respublikos įstatymais bei kitais rinkliavų administravimo tvarką reglamentuojančiais teisės aktais.

16. Vietinės rinkliavos mokėtojai, pažeidę šiuos nuostatus atsako Lietuvos Respublikos įstatymų nustatyta tvarka.
_____________________

Vietinės rinkliavos už leidimo prekiauti 

 (teikti paslaugas) Birštono savivaldybės

                                    viešosiose vietose išdavimo nuostatų 

                                                                                 1 priedas
RINKLIAVOS DYDŽIAI UŽ LEIDIMO PREKIAUTI (TEIKTI PASLAUGAS) BIRŠTONO  SAVIVALDYBĖS VIEŠOSIOSE VIETOSE IŠDAVIMĄ
	Eil.
Nr.
	Rinkliavos objektas
	
	RINKLIAVOS DYDŽIAI EUR
	 
	
	

	
	
	vienai dienai
	mėnesiui
	Kurortinio sezono (nustatyto Birštono savivaldybės tarybos sprendimu) metu
	masinio renginio metu 1 dienai

	
	
	mieste
	kaime
	mieste
	kaime
	mieste
	kaime
	mieste
	kaime

	1
	Prekyba (paslaugų teikimas) iš (nuo) laikinųjų prekystalių, vežimėlių, prekybai pritaikytų automobilių ir priekabų (ne maisto produktais)
	3
	2


	15
	10
	50
	20
	30
	15

	2.
	Prekyba (paslaugų teikimas) iš (nuo) laikinųjų prekystalių, vežimėlių, prekybai pritaikytų automobilių ir priekabų (maisto produktais)
	6
	4
	30
	10
	80
	30
	40
	20

	3
	Viešasis maitinimas (be sėdimųjų vietų)
	5
	3
	40
	10
	120
	30
	50
	30

	4.
	Viešasis maitinimas (su sėdimosiomis vietomis)
	8
	5
	50
	15
	200
	50
	200
	50

	5
	kitų prekybos ar paslaugų nenumatytų 1–4 punktuose
	3 
	2
	15 
	10
	50
	20
	30
	15

	
	
	
	
	
	
	
	
	
	
	


 
Vietinės rinkliavos už leidimo prekiauti 

(teikti paslaugas) Birštono savivaldybės

                                    viešosiose vietose išdavimo nuostatų 

                                                                                  2 priedas

RINKLIAVOS DYDŽIAI UŽ LEIDIMO PREKIAUTI (TEIKTI PASLAUGAS)  RENGINIŲ METU IŠDAVIMĄ
	Eil.Nr.
	Rinkliavos objektas
	Rinkliavos suma

	1
	I kategorijos renginys1
	Miesto teritorijoje
	Kaimo teritorijoje

	1.1.
	Prekyba maisto produktais  ir alkoholiniais gėrimais (su sėdimomis vietomis)
	150 EUR
	75 EUR

	
	Prekyba maisto produktais  ir alkoholiniais gėrimais (be sėdimų vietų)
	80 EUR
	40 EUR

	1.2.
	Prekyba maisto produktais (be sėdimų vietų)
	60 EUR
	30 EUR

	1.3.
	Prekyba suvenyrais, tautodailės dirbiniais ir kt.
	26 EUR
	13 EUR

	2
	II kategorijos renginys
	Miesto teritorijoje 
	Kaimo teritorijoje

	2.1.
	Prekyba maisto produktais  ir alkoholiniais gėrimais (su sėdimomis vietomis)
	80 EUR
	40 EUR

	
	Prekyba maisto produktais  ir alkoholiniais gėrimais (be sėdimų vietų)
	50 EUR
	25 EUR

	2.2.
	Prekyba maisto produktais (be sėdimų vietų)
	26 EUR
	13 EUR

	2.3.
	Prekyba suvenyrais, tautodailės dirbiniais ir kt.
	15 EUR
	12 EUR

	3
	III kategorijos renginys
	Miesto teritorijoje
	Kaimo teritorijoje

	3.1.
	Prekyba maisto produktais  ir alkoholiniais gėrimais (su sėdimomis vietomis)
	25 EUR
	22 EUR

	
	Prekyba maisto produktais  ir alkoholiniais gėrimais (be sėdimų vietų)
	20 EUR
	15 EUR

	3.2.
	Prekyba maisto produktais (be sėdimų vietų)
	14 EUR
	11 EUR

	3.3.
	Prekyba suvenyrais, tautodailės dirbiniais ir kt.
	10 EUR
	5 EUR


1  Renginio kategorijos

I kategorija – plačios apimties, masinis kelių dienų trukmės renginys.

II kategorija – įvairaus žanro masinis vienos dienos renginys.

III kategorija – nedidelės apimties kelių valandų trukmės renginys.

______________________

